**PRILOG 6-B**

INSTRUKCIJE ZA POZNATE POŠILJATELJE

Ove instrukcije će vam pomoći prilikom procjene vaših postojećih sigurnosnih postupaka u odnosu na potrebne kriterije za poznate pošilјatelje kako su opisani Pravilnikom o standardima iz sigurnosti civilnog zrakoplovstva(u dalјem tekstu: Pravilnik). One bi trebale da omoguće da se uvjerite da ispunjavate zahtjeva prije organiziranja službene validacije na licu mjesta.

Važno je omogućiti stručnom licu/inspektoru BHDCA razgovor s pravim lјudima tokom procjene (npr. licem odgovornim za sigurnost i licem odgovornim za zapošlјavanje osoblјa). Za bilјeženje procjene koristi se kontrolna lista iz Priloga 6-C Aneksa IV Pravilnika. Nakon popunjavanja kontrolne liste za procjenu, s podacima sadržanim u njoj postupa se kao s povjerlјivim podacima.

Imajte na umu da su dvije vrste pitanja na kontrolnoj listi: (1) ona za koju negativan odgovor automatski znači da ne možete biti prihvaćeni kao poznati pošilјatelj i (2) ona koja se koriste za dobijanje opšte slike vaših odredbi sigurnosti kako bi se validatoru omogućilo donošenje opšteg zaklјučka. Pitanja na koja negativan odgovor automatski rezultira ocjenom „ne zadovolјava” označena su **podeblјanim slovima** u zahtjevima u nastavku. Ako je navedeno „ne zadovolјava” za zahtjeve navedene **podeblјanim** slovima, objasniće vam se razlozi za to i dati savjeti o prilagodbama koje je potrebno izvršiti za prolaz.

Ako ste nositelj odobrenja AEO u skladu sa članom 7. Zakona o carinskoj politici u Bosni i Hercegovini („Službeni glasnik BiH“, broj 58/15) i članom 23. Odluke o provođenju Zakona o carinskoj politici u Bosni i Hercegovini (“Službeni glasnik BiH”, br. 13/19, 54/19, 21/20, 47/21, 49/21, 4/22 i 6/23) koji se odnosi na tzv. odobrenja AEOF i AEOS i te ako su lokaciju za koju ste zatražili status poznatog pošiljatelja uspješno pregledali nadležni carinski organi na datum ne više od tri godine prije datuma podnošenja zahtjeva za dobijanje statusa poznatog pošiljatelja, dužni ste ispuniti - a vaš pravni zastupnik mora potpisati - Dio 1 koji se tiče organizacije i odgovornosti, kao i izjavu o obavezama „Kontrolne liste za validaciju poznatih pošiljatelja” iz Priloga 6-C ovog aneksa.

Ako ste nositelj certifikata AEO iz člana 23. stav 1) tačka b) ili člana 23. stav 3) Odluke o provođenju Zakona o carinskoj politici u Bosni i Hercegovini (“Službeni glasnik BiH”, br. 13/19, 54/19, 21/20, 47/21, 49/21, 4/22 i 6/23) (tzv. certifikati AEOF i AEOS), te ako su lokaciju za koju ste zatražili status poznatog pošiljatelja uspješno pregledala carinska tijela na datum ne više od tri godine prije datuma podnošenja zahtjeva za dobijanje statusa poznatog pošiljatelja, dužni ste ispuniti – a vaš pravni zastupnik mora potpisati – Dio 1. koji se tiče organizacije i odgovornosti, kao i izjavu o obavezama „Kontrolne liste za vrednovanje poznatih pošiljatelja” iz Dodatka 6-C ovog aneksa.

Uvod

Teret mora poticati od vašeg preduzeća na lokaciji na kojoj se obavlјa inspekcija. Ovo obuhvata proizvodnju na lokaciji i aktivnosti preuzimanja i pakiranja (*pick and pack*) kad se predmeti ne prepoznaju kao zračni teret dok nisu odabrani za izvršenje naloga. (Takođe vidjeti Napomene)

Takođe **ćete morati odrediti kad pošilјka tereta/pošte postaje prepoznata kao zračni teret/zračna pošta** i pokazati da ste uveli odgovarajuće mjere za njihovu zaštitu od neovlaštenog diranja ili manipuliranja. To uklјučuje detalјe u vezi s pripremom, pakiranjem, skladištenjem i/ili otpremom.

Organizacija i odgovornosti

Bićete dužni dati detalјe o vašoj organizaciji (naziv, poreski broj ili broj pri privrednoj komori ili broj iz registra poslovnih subjekata, ako se primjenjuje, broj odobrenja AEO i datum poslјednjeg pregleda, te lokacije od strane nadležnih carinskih organa, ako je primjenjivo), adresu lokacije koja će se procjenjivati i adresu sjedišta organizacije (ako se razlikuje od lokacije koja će se procjenjivati). Potrebno je navesti datum poslјednje procjene i poslјednju jedinstvenu alfanumeričku oznaku (ako je primjenjivo), kao i prirodu poslovanja, približan broj zaposlenih na lokaciji, ime i prezime i funkciju lica odgovornog za sigurnost zračnog tereta/zračne pošte i podatke za kontakt.

Postupak zapošlјavanja osoblјa

Bićete dužni dati detalje o postupcima zapošljavanja cjelokupnog osoblja (stalnog, privremenog ili agencijskog, vozača) s pristupom zračnom teretu/zračnoj pošti koja se može identificirati. Postupak zapošljavanja uključuje **provjeru prije zapošljavanja ili sigurnosnu** **provjeru** u skladu sa navedenim pod 11.1. Aneksa IV Pravilnika.

Službena validacija na licu mjesta uključuje razgovor s licem zaduženim za zapošljavanje osoblja. On/ona će morati dati na uvid dokaze o postupcima preduzeća (npr. prazne obrasce).

Postupak obuke osoblјa u području sigurnosti

Bićete dužni dokazati da je **sve osoblje** (stalno, privremeno ili agencijsko osoblje, vozači) **s pristupom zračnom teretu/zračnoj pošti prošlo odgovarajuću obuku o pitanjima podizanja svijesti o sigurnosti**. Ova obuka odvijaće se u skladu sa navedenim pod 11.2.7. Aneksa IV Pravilnika. Zapise o pojedinačnoj obuci treba čuvati u dosijeu. **Osim toga, od vas će se tražiti da pokažete da je sve relevantno osoblje koje provodi sigurnosne kontrole prošlo obuku ili periodičnu obuku u skladu sa Poglavljem 11 Aneksa IV Pravilnika**.

Fizičko osiguranje

Bićete dužni pokazati kako je zaštićena vaša lokacija (npr. fizička ograda ili prepreka) i da su uspostavlјeni odgovarajući postupci kontrole pristupa. Prema potrebi, bićete dužni dati podatke o svakom alarmnom i/ili CCTV sistemu. **Neophodno je da se kontrolira pristup području u kojem se obrađuje ili skladišti zračni teret/zračna pošta**. Sva vrata, prozori i druge tačke pristupa zračnom teretu/pošti moraju biti osigurani ili podlijegati kontroli pristupa.

Priprema (prema potrebi)

Bićete dužni pokazati da je pristup području u kojem se obavlјa priprema kontroliran i da se nadzire postupak pripreme. Ako se proizvod tokom pripreme može identificirati kao zračni teret/zračna pošta, **biće potrebno dokazati da su preduzete mjere sigurnosti zračnog tereta/zračne pošte od neovlaštene manipulacije ili zloupotrebe**.

Pakiranje (prema potrebi)

Bićete dužni pokazati da je pristup području u kojem se obavlјa pakiranje kontroliran i da se nadzire postupak pakiranja. Ako se proizvod tokom pakiranja može identificirati kao zračni teret/zračna pošta, **biće potrebno dokazati da su preduzete mjere zaštite zračnog tereta/zračne pošte od neovlaštene manipulacije ili zloupotrebe.**

Bićete dužni dati detalјe o postupku pakiranja i dokazati da su svi gotovi proizvodi provjereni prije pakiranja.

Bićete dužni opisati gotovo vanjsko pakiranje i dokazati da je čvrsto. Takođe ste dužni pokazati kako je gotovo vanjsko pakiranje osjetlјivo na zloupotrebu, na primjer korištenjem numerirane plombe, sigurnosne trake, posebnih pečata ili kartonskih kutija učvršćenih samolјeplјivom trakom. Takođe ste dužni pokazati da se ti predmeti čuvaju u sigurnim uvjetima kad nisu korišteni i da se kontrolira njihovo izdavanje.

Skladištenje (prema potrebi)

Bićete dužni pokazati da je pristup skladišnom prostoru kontroliran. Ako se proizvod tokom skladištenja može identificirati kao zračni teret/zračna pošta, **biće potrebno dokazati da su preduzete mjere zaštite zračnog tereta/zračne pošte od neovlaštene manipulacije ili zloupotrebe**.

Konačno, **bićete dužni dokazati da se gotovi i pakirani zračni teret/zračna pošta provjerava prije otpreme.**

Otprema (prema potrebi)

Bićete dužni pokazati da je pristup području otpreme kontroliran. Ako se proizvod tokom otpreme može identificirati kao zračni teret/zračna pošta, **biće potrebno dokazati da su preduzete mjere zaštite zračnog tereta/zračne pošte od neovlaštene manipulacije ili zloupotrebe**.

Prijevoz

Bićete dužni dati detalјe o načinu prijevoza tereta/pošte reguliranom agentu.

Ako koristite vlastiti prijevoz, bićete dužni pokazati da je obučenost vaših vozača na zahtijevanom nivou. **Ako vaše preduzeće koristi podizvođača, bićete dužni osigurati da (a) vi zapečatite ili pakirate zračni teret/zračnu poštu, kako biste osigurali da svaka zloupotreba bude očita i da (b) izjava prijevoznika kako je navedena u Prilogu 6-E Pravilnika bude potpisana od strane prijevoznika**.

Ako ste odgovorni za prijevoz zračnog tereta/pošte, bićete dužni pokazati da se prijevozna sredstva **mogu osigurati**, bilo putem plombi, ako je izvodljivo, ili bilo kojom drugom metodom. Prilikom korištenja numeriranih plombi, bićete dužni dokazati da je pristup plombama kontroliran i da se brojevi bilјeže. Ako se koriste druge metode, bićete dužni pokazati kako ste osigurali da zloupotreba tereta/pošte bude očita i/ili kako je očuvana njihova sigurnost. Osim toga, bićete dužni pokazati da su uspostavlјene sve mjere za provjeru identiteta vozača vozila koji preuzimaju vaš zračni teret/zračnu poštu.

Takođe ćete biti dužni pokazati da ste osigurali sigurnost tereta/pošte nakon napuštanja prostorija. **Bićete dužni dokazati da je zračni teret/zračna pošta zaštićena od neovlaštene manipulacije tokom prijevoza**.

**Nećete** morati pružiti dokaze o obučenosti vozača niti kopiju izjave prijevoznika ako je regulirani agent organizirao preuzimanje zračnog tereta/zračne pošte iz vaših prostorija.

Odgovornosti pošilјatelјa

**Bićete dužni izjaviti da ćete prihvatiti nenajavlјene inspekcije inspektora BHDCA za potrebe nadzora tih standarda.**

**Takođe ćete biti dužni izjaviti da ćete dati BHDCA potrebne detalјe odmah ili najmanje u roku od 10 radnih dana ako:**

1. **je cjelokupna odgovornost za sigurnost dodijelјena drugom licu od imenovanog,**
2. **postoje druge izmjene u odnosu na prostorije ili postupke koje mogu značajno uticati na sigurnost,**
3. **vaše preduzeće prestaje s radom, više se ne bavi zračnim teretom/zračnom poštom ili više ne može ispunjavati uvjete iz Pravilnika.**

**Konačno, bićete dužni dati izjavu o održavanju standarda sigurnosti do slјedećeg službene procjene na licu mjesta i/ili slјedeće inspekcije**.

Tada ćete biti dužni preuzeti punu odgovornost za izjavu i potpisati dokument o procjeni.

NAPOMENE

**Eksplozivne i zapalјive naprave**

Sastavlјene eksplozivne i zapalјive naprave smiju se prenositi u pošilјkama tereta ako su u potpunosti ispunjeni zahtjevi svih pravila sigurnosti (*safety*).

**Pošilјke iz drugih izvora**

Provjereni pošilјatelј može reguliranom agentu proslijediti pošilјke koje ne potiču od njega samog, pod uvjetom:

1. da su one odvojene od pošilјaka koje potiču od njega, i
2. da je porijeklo jasno naznačeno na pošilјci ili na pratećoj dokumentaciji.

Sve takve pošilјke se prije utovara u zrakoplov moraju pregledati.